**Liite 3 Huolipalaverimalli**

KARTOITA HUOLI ITSELLESI

1. Mistä olet huolissasi opiskelijan tilanteessa?
2. Mitä uskot tapahtuvan, jos et ota huoltasi puheeksi?
3. Kuinka suuri huolesi on? (ks. huolen vyöhykkeet)
4. Voitko keskustella asiasta jonkun muun (esimerkiksi opiskeluhuollon työntekijöiden tai muiden kyseistä opiskelijaa opettavien) kanssa?

VALMISTAUDU PUHEEKSIOTTAMISEEN: miten sanoitat huolesi?

1. Miten otat huolesi esille? Mieti eri tapoja ottaa huolesi esille.
2. Mitä sinä ja opiskelija (ja tarvittaessa huoltaja/t) voisitte tehdä tahoillanne ja/tai yhdessä opiskelijan tilanteen parantamiseksi?
3. Ennakoi, mitä tapahtuu puheeksiottamistilanteessa. Kuka reagoi ja miten? Mitä pelkäät tilanteessa tapahtuvan?
4. Ennakoi, mihin puheeksiottaminen johtaa lähitulevaisuudessa.

OTA YHTEYTTÄ JA KESKUSTELE

1. Hoida ensimmäinen yhteydenotto aina suullisesti.
2. Jaa huoli keskustellen – älä vain ”ilmoita” ongelmasta. Esitä asiasi rakentavasti ja realistisesti. Kuvaile konkreettisia tilanteita ja muista, että tavoitteena on ratkaisuun pyrkiminen, ei ongelmien osoittaminen.
3. Sovi tarvittaessa uusi keskustelu.

Reflektoi puheeksioton jälkeen:

Mitkä olivat tunnelmasi puheeksioton alla, aikana ja jälkeen?

Tapahtuiko niin kuin ennen puheeksiottoa ennakoit – vai jotakin muuta? Koitko jotain yllättävää?

Miltä toiminta opiskelijan tilanteen helpottamiseksi nyt näyttää? Mikä huolestuttaa edelleen?

PALAVERIN KULKU

Tutustuminen ja huolikierros

1. Kiinnitä huomiota yhteistyön ja ilmapiirin luomiseen heti aloituksessa.
2. Kuvaa miksi ollaan koolla ja esitä oma huolesi.
3. Korosta opiskelijan (ja kodin) voimavaroja.
4. Kuule jokaista osallistujaa ja kaikkien näkökulmaa huoleen.

Tuen kierros

1. Kerro tarjottavasta tuesta.
2. Pohtikaa yhdessä voimavaroja ja ratkaisuvaihtoehtoja.

Tavoitteen tarkennus ja yhteinen toimintasuunnitelma

1. Asettakaa yhteinen tavoite: kuvatkaa lyhyen ja pitkän tähtäimen suunnitelmat selkeästi. Kirjatkaa suunnitelmat muistiin.
2. Tarkistakaa opiskelijalta (ja huoltajalta) mihin he voivat ja haluavat sitoutua.
3. Käykää yhteistä keskustelua asiasta eri näkökulmista.
4. Sopikaa jatkotyöskentelystä ja seurannasta.
5. Määritelkää yhdessä tukitoimet ja kaikkien vastuualueet.
6. Laatikaa suunnitelma tapaamisten välisiin yhteydenpitoihin.
7. Sopikaa tiedottamisesta: varmista tiedonkulku kaikille asianosaisille opiskelijan (ja huoltajan/huoltajien) luvalla.

Palaverin päätös

1. Kertaa sovitut asiat.
2. Varmista, että opiskelija (ja perhe) tuli kuulluksi asiassaan.
3. Kirjaa pääkohdat ja sovitut asiat muistioon, jonka kaikki osallistujat saavat.